Bukedde Online - Oluva e Mbarara okudda e Isingiro lugenda kukolebwaOluva e Mbarara okudda e Isingiro lugenda kukolebwaOmusango gw’aba Nakinsinge bagusindise wa...Kasibante asabye okwemulugunya kwa Singh...Added 15th March 2012ABAKOZESA oluguudo oluva mu kibuga Mbarara okugenda e Isingiro bandifuna akaseko ku matama oluvannyuma lw’ekitongole ekikola ku nguudo ekya UNRA okulangirira nga bwe bamalirizza entegeka z’okuluddaabiriza.Omwogezi wa UNRA, Dan Alinange eyasangiddwa mu ofiisi ye mu Kampala yategeezezza nti omubalirizi wa Gavumenti yabakakasizza nti ensimbi ezaabalirirwa okuliyirira abagenda okukosebwa mu kukola oluguudo luno bwe zaafunise.Yategeezezza nti ku ntandikwa y’omwezi ogujja kkampuni y’Abachina egenda okukola oluguudo luno esuubirwa okubeera ng’etandise.Abatuuze babadde beemulugunya nti okuva pulezidenti lwe yabasuubiza okubakolera oluguudo luno mu biseera bya kampeyini tewabadde kikolebwa ate nga mu kusooka baatwalayo ttulakita ezikola oluguudo ne bazimbawo n’obuyumba omunaasula abanaakola oluguudo kyokka akalulu bwe kaggwa ne biggyibwayo.Oluguudo luno luyitako nnyo loole ezisomba naddala amatooke okugaggya mu bitundu by’e Isingiro ne Bukanga ate nga lutuuka ne ku nsalo ya Uganda ne Tanzania e Kigagati.Amazzi gazibye enguudo e Luweero ne Nakaseke
